Vyhodnotenie pripomienkového konania 
k Návrhu na zrušenie vybraných úloh uznesenia vlády SR č. 1035 z 5. decembra 2007

Spôsob pripomienkového konania: skrátený postup – 5 pracovných dní v zmysle bodu (4) časti 3.1.6. Metodického pokynu na prípravu a predkladanie materiálov na rokovanie vlády SR

Zoznam oslovených subjektov: 

1.	Úrad vlády SR
2.	Odbor vládnej agendy Úradu vlády SR
3.	Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny
4.	Ministerstvo dopravy, pôšt a telekomunikácií SR
5.	Ministerstvo zahraničných vecí SR
6.	Ministerstvo vnútra SR
7.	Ministerstvo hospodárstva SR 
8.	Ministerstvo kultúry SR
9.	Ministerstvo obrany SR
10.	Ministerstvo školstva SR
11.	Ministerstvo zdravotníctva SR
12.	Ministerstvo výstavby a regionálneho rozvoja SR 
13.	Ministerstvo spravodlivosti SR
14.	Ministerstvo práce, sociálnych vecí a rodiny SR
15.	Ministerstvo pôdohospodárstva SR
16.	Ministerstvo životného prostredia SR

Počet oslovených subjektov:					  16
Zaslali do stanoveného termínu:					  13
Zaslali po termíne:					    0
Vôbec nezaslali:					    3
Subjekty, ktoré nemali pripomienky:					    8
Počet vznesených pripomienok:					  14
Počet akceptovaných:					  13
Počet čiastočne akceptovaných:					    1
Počet neakceptovaných, z toho počet zásadných – ktoré subjekty:	    0
Rozporové konanie:								    0

Rezort/úrad | Pripomienka | Typ | Vyh. | Stanovisko
Úrad vlády SR | Nepredložil pripomienky. | | |

Odbor vládnej agendy Úradu vlády SR

I.	Obal:
„Bratislava, 8. február 2008“ nahradiť „Bratislava 8. február 2008“

O

A

Akceptované úpravou textu.

II.	Materiál:
str. 1. Odôvodnenie..., ods. 3, 5. r.: za „2006“ vložiť čiarku.

O

A

Akceptované úpravou textu.

Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny | Nepredložila pripomienky. | | |

Ministerstvo dopravy, pôšt a telekomunikácií SR

1. V  samotnom "návrhu na zrušenie vybraných úloh uznesenia vlády SR...", na strane 1 vypísať aj znenie úlohy číslo B.1., nielen úlohy číslo B.3.
V samotnom "návrhu na zrušenie vybraných úloh uznesenia vlády SR..."sú uvedené čísla úloh B.1. a B.3., avšak v časti "znenie úlohy" je citovaná len úloha číslo B.3.

O

A

Akceptované doplnením textu.

2. Doplniť do samotného "návrhu na zrušenie vybraných úloh uznesenia vlády SR...", na strane 1 aj termíny úloh B.1. a B.3.
V samotnom "návrhu na zrušenie vybraných úloh uznesenia vlády SR...", na strane 1 nie sú uvedené termíny úloh B.1. a B.3, avšak pri čísle úlohy B.2. na nasledovnej strane, je tento termín uvedený.

O

A

Akceptované doplnením textu.

3. V samotnom "návrhu na zrušenie vybraných úloh uznesenia vlády SR...", na strane 1, v "odôvodnení zrušenia" prepísať rok 2008 na 2007.
Dátum 5. decembra má nesprávne uvedený rok 2008, nakoľko príslušné uznesenie je z roku 2007.

O

A

Akceptované úpravou textu.

4. V "návrhu Uznesenia vlády SR č. z 2008" prepracovať úlohu B.1.
V "návrhu Uznesenia vlády SR č. z 2008" v úlohe B.1.  je uvedený termín plnenia úlohy "od 1. marca 2008". Pre jednotlivé ústredné orgány je to však zavádzajúce, nakoľko nie je jasné, ako často sa má robiť "hlásenie o splnení úlohy" k tejto úlohe, či pravidelne raz mesačne, polročne, ročne, pred začatím auditu a pod.. Je potrebné presne vyšpecifikovať termín odpočtu plnenia tejto úlohy.

Z

A

Do termínu uvedenej úlohy bol doplnený text: „kontrola každoročne k 31. decembru“

5. V  samotnom "návrhu na zrušenie vybraných úloh uznesenia vlády SR..." na strane 1, za dátumovú číslicu "5" uviesť bodku.
Gramatická chyba

G

A

Akceptované doplnením textu.

Ministerstvo zahraničných vecí SR | Bez pripomienok. | | |
Ministerstvo vnútra SR | Bez pripomienok. | | |
Ministerstvo hospodárstva SR | Nepredložilo pripomienky. | | |

Ministerstvo kultúry SR

Pripomienka č.1:
V materiáli, str. 1., zrušiť celú 2 časť týkajúcu sa Ministerstva kultúry SR a č. úlohy B.2: 

„ ~~Číslo uznesenia/zo dňa 1035 z 5. decembra 2007~~
~~Názov uznesenia:  ……~~
~~Predkladateľ: minister financií~~
~~Číslo úlohy? B.2~~
~~…….~~
~~Odôvodnenie zrušenia: ……..“~~
Poznámka:
Na základe Zmluvy o delegovaní právomocí z Riadiaceho orgánu na Sprostredkovateľský orgán pod Riadiacim orgánom pre Operačný program Informatizácia společnosti č.  z 10.05.2007 je Ministerstvo kultúry odborným garantom pre prioritnú os 2 OPIS. Rozsah činností v systéme riadenia, kontroly a implementácie, ktoré MK SR vykonáva bude detailne uvedený v zmluve medzi MF SR a MK SR, ktorá je v súčasnosti predmetom negociácií.

Z

A

Akceptované vypustením textu.

Pripomienka č.2: 
V Predkladacej správe vypustiť celý 3 odstavec:

~~„Navrhovaným uznesením vlády SR sa zároveň zrušuje úloha B.2~~ 
~~............~~
~~........ 2007-2013“~~

Z

A

Akceptované vypustením textu.

Pripomienka č.3:
 V Návrhu uznesenia v časti A. zrušuje vypustiť celú úlohu A.2 (týkajúcu sa ministra kultúry).

Z

A

Akceptované vypustením úlohy a vytvorením novej úlohy na základe dohody zo stretnutia so zástupcami MK SR dňa 14. 2. 2008.

Pripomienka č.4:
 V Návrhu uznesenia v časti B. ukladá pridať medzi nositeľov úloh ministra kultúry SR v znení: 
„ministrovi kultúry“.

Z

A

Akceptované doplnením osobitnej úlohy pre ministra kultúry v nadväznosti na dohodu zo stretnutia so zástupcami MK SR dňa 14. 2. 2008.

Pripomienka č.5:
 V Návrhu uznesenia v časti vykonajú pridať medzi vykonávateľov úloh ministra kultúry SR v znení: 
„minister kultúry“.

Z

A

Akceptované doplnením textu.

Ministerstvo obrany SR | Bez pripomienok. | | |
Ministerstvo školstva SR | Bez pripomienok. | | |
Ministerstvo zdravotníctva SR | Bez pripomienok. | | |
Ministerstvo výstavby a regionálneho rozvoja SR | Z „Návrhu  na zrušenie vybraných úloh uznesenia vlády SR č.1035 z  5.12.2007 nie je zrejmé (resp. je nelogické), prečo má ministerstvo XY vypracovať vnútorné manuály na výkon auditu v súlade s postupmi pre audit ŠF, KF a EFRH na programové obdobie 2007 – 2013 (bod B.2 UV č.1035/2007 z ť.12.2007) aj v prípade keď neuzatvorí  dohodu o spolupráci  pri výkone auditu ŠF a EFRH na programové obdobie 2007 – 2013  s  Ministerstvom financií SR. | O | A | Akceptované doplnením podmienky uzatvorenia dohody o spolupráci pri výkone auditov do textu úloh návrhu uznesenia.
Ministerstvo spravodlivosti SR | Bez pripomienok. | | |
Ministerstvo práce, sociálnych vecí a rodiny SR | Bez pripomienok. | | |
Ministerstvo pôdohospodárstva SR | Bez pripomienok. | | |

Ministerstvo životného prostredia SR

Ministerstvo životného prostredia Slovenskej republiky navrhuje v návrhu uznesenia vypustiť bod B.2 a doplniť text návrhu uznesenia o nový bod C nasledovne:

„C. odporúča 

podpredsedovi vlády a ministrovi školstva
ministrovi financií
ministrovi výstavby a regionálneho rozvoja
ministerke práce, sociálnych vecí a rodiny
ministrovi dopravy, pôšt a telekomunikácií
ministrovi životného prostredia
ministrovi hospodárstva
ministerke pôdohospodárstva 
ministrovi zdravotníctva
vedúcemu Úradu vlády SR 

C.1  uzatvoriť dohody o spolupráci pri výkone auditu štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013 v prípade poskytnutia kapacity na výkon auditu podľa článku 62 nariadenia Rady (ES) č. 1083/2006 a článku 61 nariadenia Rady (ES) č. 1198/2006 pre Ministerstvo financií SR ako orgán auditu    

do 29.februára 2008“

O

Č

Úloha týkajúca sa povinnosti uzatvoriť dohody o spolupráci pri výkone auditov vznikla na základe podnetov zástupcov ústredných orgánov štátnej správy zapojených do riadenia a implementácie štrukturálnych fondov, Kohézneho fondu a Európskeho fondu pre rybné hospodárstvo.
Táto úloha má po úpravách označenie B.1. a jej plnenie bolo podmienené poskytnutím kapacity na výkon auditu podľa čl. 62 nariadenia Rady (ES) č. 1083/2006 a čl. 61 nariadenia Rady (ES) č. 1198/2006 pre Ministerstvo financií SR ako orgán auditu.

Vysvetlivky ku skratkám v tabuľke:
Z - zásadná
O - obyčajná
Z (O) – zásadná pripomienka, ktorá bola v rámci rozporového konania pripomienkujúcim subjektom zmenená na obyčajnú
A - akceptovaná
Č - čiastočne akceptovaná
N - neakceptovaná